โรงพยาบาลขอนแก่น

โรงพยาบาลขอนแก่น เป็นโรงพยาบาลในสังกัดกระทรวงสาธารณสุข ประเภทโรงพยาบาลศูนย์ ระดับ A ประเภทสถานพยาบาลระดับตติยภูมิขั้นสูง (advance tertiary care)

**ประวัติ**
ก่อตั้งเมื่อพ.ศ. 2490 มีเนื้อที่ 49 ไร่ 2 งาน เปิดให้บริการเป็นทางการในวันที่ 1 มกราคม พ.ศ. 2494  มีหอผู้ป่วยรวมรับผู้ป่วย  25  เตียง  มีแพทย์ 2  คน  พยาบาลวิชาชีพ 2 คน เภสัชกร 1 คน มีอาคารผู้ป่วยนอก โรงซักฟอก- พ.ศ. 2502  มีการสร้างอาคารสูติกรรม  อาคารห้องตรวจฉุกเฉิน  อาคารผู้ป่วยเด็ก  และอาคารห้องพิเศษ  มียูนิตทำฟัน 1  ตัว  ห้องผ่าตัด  2  ห้อง- พ.ศ. 2506  เพิ่มอาคารผ่าตัดและหอผู้ป่วยศัลยกรรม  ต่อมารับผู้ป่วยอุบัติเหตุและผู้ป่วยยาเสพติดได้สร้างอาคารอุบัติเหตุและอาคารสงฆ์อาพาธ  และได้แยกแผนกอย่างชัดเจน- พ.ศ. 2509  ริเริ่มการใช้สารรักษาผู้ป่วยที่มีภาวะช็อก  ซึ่งเป็นมาตรฐานในการรักษาโรคไข้เลือดออก- พ.ศ. 2510  มีการออกหน่วยเคลื่อนที่ให้บริการผู้ป่วยในเขตทุรกันดาร  ร่วมกับทหารและตำรวจ- พ.ศ. 2518 ได้ริเริ่มเป็นสถานฝึกงาน  ฝึกอบรมและฝึกสอน  เน้นด้านวิชาการมากขึ้น  แยกแผนกศัลยกรรมกระดูกและข้อออกจากแผนกศัลยกรรม- พ.ศ. 2519  แยกแผนกจักษุและโสต  ศอ  นาสิก  ระบาดวิทยา  สุขศึกษา  รักษาพยาบาลในชุมชน  สังคมสงเคราะห์  กายภาพบำบัด  กายอุปกรณ์  อาชีวบำบัด  ต่อเติมห้องผ่าตัดจาก  4  เตียงเป็น  8  เตียง  และมีการใช้กล้องจุลทรรศน์ในการผ่าตัด  ใช้กล้องเลเซอร์ในการรักษาดวงตา  และสลายนิ่วด้วยคลื่นความถี่สูง- พ.ศ. 2524  ปรับระบบการจัดซื้อพัสดุ  ครุภัณฑ์  มีการก่อสร้างอาคารเพิ่มเติม  คือ  อาคารพักแพทย์  อาคารผู้ป่วยหู คอ  จมูก และสูติกรรม  อาคารน้ำเกลือ  อาคารผู้ป่วย  150  เตียง  และอาคารพยาธิวิทยา- พ.ศ. 2530  สร้างอาคารผู้ป่วยเพิ่มเติม  120  เตียง  มีระบบพัฒนาบริการสาธารณสุข  ปรับปรุงระบบประปาในโรงพยาบาล ปรับปรุงระบบบำบัดน้ำเสีย  สร้างตึกโภชนาการใหม่  ปรับระบบการบริการอาหารให้ผู้ป่วย  มีการใช้เครื่องอัลตร้าซาวด์เป็นเครื่องแรกในกลุ่มงานรังสีวิทยา   ก่อสร้างอาคารสงฆ์อาพาธ- พ.ศ. 2532-2536 สร้างอาคารเพิ่มเติมหลายอาคาร  จำนวนเตียงมากขึ้น  เช่น  อาคารผ่าตัด  ผู้ป่วยหนัก  อาคารพักผู้ป่วย  150  เตียง  โครงการก่อสร้างเส้นทางเชื่อมอาคาร  ของบประมาณก่อสร้างอาคารผู้ป่วยนอกหลังใหม่  เน้นความประทับใจให้กับผู้รับบริการ  มีโครงการพัฒนาระบบบริการฉุกเฉิน  ณ  จุดเกิดเหตุ- พ.ศ. 2537-2540 มีการพัฒนาระบบข้อมูลข่าวสาร  เริ่มมีการนำคอมพิวเตอร์มาใช้ในการเก็บข้อมูล  จัดระบบเครือข่ายข้อมูล  ปรับปรุงระบบโทรศัพท์เป็นระบบอัตโนมัติ  สร้างอาคารผู้ป่วยนอก  อาคารผู้ป่วยใน  150  เตียง  อาคารรักษาศพ  อาคารผู้ป่วยใน  114  เตียง  ปรับปรุงสิ่งแวดล้อมและวางรูปแบบพื้นที่ภายในโรงพยาบาล  ปรับปรุงระบบสาธารณูปโภค  มีการพัฒนาด้านวิชาการจัดตั้งศูนย์แพทย์ศาสตร์ศึกษา  มีการจัดทำโครงการที่รับผิดชอบต่อสังคมหลายโครงการเช่น  โครงการป้องกันอุบัติเหตุ  โครงการรณรงค์รับประทานผักปลอดพิษ  ฯลฯ  ส่วนการพัฒนาคุณภาพก็ได้เข้าร่วมโครงการนำร่อง   มีการทำกิจกรรมพัฒนาคุณภาพหลายกิจกรรมเช่น  TQM  ESB  OD  5ส  ตั้งสำนักประกันสุขภาพ  มีโครงการพัฒนาโรงพยาบาลมากมายอย่างต่อเนื่อง  มีการพัฒนางานในเชิงรุก  เน้นการส่งเสริมการดูแลสุขภาพที่บ้าน- พ.ศ. 2540 เริ่มพัฒนาคุณภาพตามกระบวนการ  Hospital  accreditation  และตั้งสำนักนโยบายและแผน- พ.ศ. 2541 มีการเตรียมตัวที่จะเป็นโรงพยาบาลในกำกับของรัฐ  มีการก่อสร้างอาคารอุบัติเหตุ  เพื่อเป็น  ศูนย์อุบัติเหตุของภาคตะวันออกเฉียงเหนือ- พ.ศ. 2543 มีการพัฒนาโรงพยาบาลให้เป็นโรงพยาบาลส่งเสริมสุขภาพและพัฒนาคุณภาพโรงพยาบาลทุกด้าน- พ.ศ. 2544 มีการก่อตั้งหน่วยไตเทียมและแพทย์แผนไทย และเข้าร่วมเป็นเครือข่ายหน่วยบริการในโครงการหลักประกันสุขภาพถ้วนหน้า- พ.ศ. 2545 เดือนมกราคม  ได้รับการรับรองคุณภาพโรงพยาบาลตามกระบวนการ  Hospital  accreditation- พ.ศ. 2546  ได้รับการรับรองให้เป็นโรงพยาบาลส่งเสริมสุขภาพ  และมีการก่อสร้างอาคารสูติกรรม  ขยายงานอาชีวเวชกรรม และกลุ่มงานจิตเวช
เดือนกุมภาพันธ์ พ.ศ. 2547  ได้ขยายหน่วยงานเพื่อรับรองการบริการของผู้ป่วยที่มีปริมาณเพิ่มขึ้น  คือ  อายุรกรรม ศัลยกรรม  สูติกรรม  เคมีบำบัด

**ศูนย์แพทยศาสตรศึกษาชั้นคลินิก**
ศูนย์แพทยศาสตรศึกษาชั้นคลินิก โรงพยาบาลขอนแก่น ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลขอนแก่น ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยขอนแก่น โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยขอนแก่น ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยขอนแก่น ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลขอนแก่น

**หลักสูตรการศึกษา**
ปัจจุบัน ศูนย์แพทยศาสตรศึกษาชั้นคลินิก โรงพยาบาลขอนแก่น จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยขอนแก่น ใน 1 หลักสูตร คือ

**ระยะเวลาในการศึกษา**
ใช้ระยะเวลาในการศึกษาตลอดหลักสูตรรวม 6 ปี ดังนี้

**รายนามผู้อำนวยการ**

**อ้างอิง**

**แหล่งข้อมูลอื่น**
  ระบบรายงานข้อมูลพื้นฐาน กบรส. สป.สธ. date=2020-09-21 
ขอนแก่น
ขอนแก่น
ขอนแก่น
หมวดหมู่:มหาวิทยาลัยขอนแก่น